রামু উপজেলার  ফতেখাঁরকুল ইউনিয়নের সরকারদলীয় সন্ত্রাসীর হামলায় ইসলামী ছাত্র সমাজের জেলা সাধারণ সম্পাদক আহত হওয়ার প্রতিবাদে সংবাদ সম্মেলন করেছে ইসলামী ঐক্যজোট কক্সবাজার জেলা শাখা। সংবাদ সম্মেলন সংগঠনের সভাপতি হাফেজ ছালামত উল্লাহ জানান, ওই ইউনিয়নের চেয়ারম্যান প্রার্থী সিরাজুল হকের মনোনয়নপত্র বাতিল হওয়ার জের ধরে ইসলামী ছাত্র সমাজের সাধারণ সম্পাদকের উপর হামলা চালিয়েছে ওই প্রার্থীর সমর্থক সরকার দলীয় সন্ত্রাসীরা।  বিকেলে ইসলামী ঐক্যজোট জেলা কার্যালয় আয়োজিত এক সংবাদ সম্মেলনে জানানো হয়, সোমবার সকাল ১১টায় ইসলামী ছাত্র সমাজের সাধারণ  সম্পাদক আবুল মঞ্জুর বাড়ি থেকে বাজারে যাওয়ার পথে রিপন ও শাহজাহান নামে দুই ব্যক্তি তাকে উপজেলা সদর এলাকায় নিয়ে যায়। সেখানে আরো ৮/১০ জন যুবক মিলে তার উপর হামলা চালিয়ে গুরুতর আহত অবস্থায় ফেলে পালিয়ে যায়। স্থানীয় লোকজন তাকে উদ্ধার করে রামু স্বাস্থ্য কমপ্লেক্সে ভর্তি করায়। আহত আবুল মঞ্জুরের ডান চোখসহ শরীরের বিভিন্ন স্থানে মারাত্মক জখম হয়েছে।  ইসলামী ঐক্যজোটের জেলা সভাপতি হাফেজ সালামত উল্লাহ সংবাদ সম্মেলনে বলেন, ওই চেয়ারম্যান প্রার্থীর সমর্থকরা আবুল মনজুরকে অপর চেয়ারম্যানের সমর্থক দাবী করে হামলা চালায়।